

## Breznica 3, 4274 Žirovnica

tel.: 04 5801 459, fax: 04 5801 458

**VABILO K SODELOVANJU**

Spoštovani!

Z namenom javne objave ter posvetovanja z javnostjo vas vabimo k oddaji pripomb in predlogov na predlog **»Odloka o spremembah in dopolnitvah odloka o programu opremljanja stavbnih zemljišč in merilih za odmero komunalnega prispevka na območju Občine Žirovnica (Ur.l. RS, št. 43/11, 50/13, 87/14, 12/17)«.**

Vaše pripombe in predloge lahko posredujete do 23. decembra 2018 na e-naslov: obcina@zirovnica.si ali po pošti na naslov: Občina Žirovnica, Breznica 3, 4274 Žirovnica.

Prijazno vabljeni!

**RAZLOGI ZA SPREJEM PREDPISA:**

Konec oktobra 2017 je bil sprejet nov Zakon o urejanju prostora (Uradni list RS, št. 61/17, v nadaljevanju: ZUreP-2), ki je stopil v veljavo 17.11.2017, uporabljati pa se je začel s 1.6.2018.

Občina Žirovnica ima veljavni Odlok o programu opremljanja stavbnih zemljišč in merilih za odmero komunalnega prispevka na območju Občine Žirovnica (Ur.l. RS, št. 43/11, 50/13, 87/14, 12/17).

Z Odlokom o spremembah in dopolnitvah Odloka o programu opremljanja stavbnih zemljišč in merilih za odmero komunalnega prispevka na območju Občine Žirovnica nekoliko spreminjamo le dva odstavka 18. člena. Besedilo 3. odstavka je le usklajeno z dikcijo 1. odstavka 227. člena ZUreP-2, v 4.odstavku pa dodajamo oprostitev plačila komunalnega prispevka za športne objekte.

V 4. odstavku 18. člena odloka so našteti vsi objekti, za katere Občina Žirovnica meni, da jim ni treba zaračunati v celoti ali delno komunalnega prispevka. Poleg že prej naštetih v 18. členu, so s to spremembo dodani še objekti za šport in rekreacijo, kar je v javnem interesu, saj želimo spodbujati občane, da se čim več ukvarjajo s športom in rekreacijo, torej z aktivno izrabo prostega časa, kar lahko pripomore k varovanju njihovega zdravja.